19.12.2022
DA
Den Europæiske Unions Tidende
C 481/5
V (Øvrige meddelelser)
PROCEDURER VEDRØRENDE GENNEMFØRELSEN AF KONKURRENCEPOLITIKKEN
EUROPA-KOMMISSIONEN Anmeldelse af en planlagt fusion (Sag M.10987– BAIN CAPITAL / CAVERION) Behandles eventuelt efter den forenklede procedure (EØS-relevant tekst)
(2022/C 481/03)
1.
Den 9. december 2022 modtog Kommissionen i overensstemmelse med artikel 4 i Rådets forordning (EF) nr.
139/2004 (1) anmeldelse af en planlagt fusion.
Anmeldelsen vedrører følgende virksomheder: — Bain Capital Investors LLC (»Bain Capital«, USA) — Caverion Corporation (»Caverion«, Finland).
Bain Capital erhverver enekontrol, jf. fusionsforordningens artikel 3, stk.
1, litra b), over hele Caverion.
Fusionen gennemføres gennem et offentligt overtagelsestilbud.
2.
De deltagende virksomheder er aktive på følgende områder:
— Bain Capital: en kapitalfond, der gennem sine fonde investerer i virksomheder inden for en række brancher, herunder informationsteknologi, sundhedspleje, detail- og forbrugerprodukter, kommunikation, finans og industri-/fremstillings­ sektoren — Caverion: et aktieselskab med hjemsted i Finland.
Caverion er aktiv inden for bygningsteknologi samt indførelse og vedligeholdelse af industrielle processer, navnlig inden for opvarmning, elektricitet, energi, ventilation, køling, bygningsautomatisering og tekniske discipliner i forbindelse med bygningssikkerhed.
Desuden leverer Caverion vedligeholdelsestjenester i forbindelse med industrielle fremstillingsprocesser såsom vandkraft, fremstilling af papir og papirmasse og kemiske processer.
3.
Efter en foreløbig gennemgang af sagen finder Kommissionen, at den anmeldte fusion muligvis er omfattet af fusionsforordningen.
Den har dog endnu ikke taget endelig stilling hertil.
Det bemærkes, at denne sag eventuelt vil blive behandlet efter den forenklede procedure i overensstemmelse med Kommissionens meddelelse om en forenklet procedure for behandling af bestemte fusioner efter Rådets forordning (EF) nr.
139/2004 (2).
(1) EUT L 24 af 29.1.2004, s. 1 (»fusionsforordningen«).
(2) EUT C 366 af 14.12.2013, s.
5.